Amaia Ortiz Barredo

Amaia Ortiz Barredo (Gaubea, Araba, 1965) biologoa, fitopatologoa eta ikertzailea da.

 Bizitza 
Arabako nekazari familia batean sortu zen Amaia. Umetatik izan zuen landareekiko eta naturarekiko interesa. Aitak patatak ekoizten zituen, baina lan gogorra zelakoan ez zuen nahi alabek nekazaritzaren bideari jarraitzerik. Halere, Amaiak naturarekiko jakin-min handia zuen.

 Formakuntza 
Naturarekiko grina horrek bultzatu zuen unibertsitatean Biologia ikastera. Euskal Herriko Unibertsitateko Leioako egoitzan egin zituen ikasketak, eta Mikrobiologian espezializatu zen.

Unibertsitateko azken urtean, praktikak egitera, Arkautiko Nekazaritza Esperimentazio Zentrora (gaur egungo Neiker) jo zuen eta landareetako birus eta bakterioetan espezializatutako talde batean kokatu zuten. Bere doktore-tesia egitea erabaki zuenean, berriz, azukre erremolatxari eragiten zion gaixotasun biriko baten aurrean estrategia berritzaile bat garatu zuen.

 Lan ibilbidea 
2000an hasi zen Neiker erakundean lanean, landareei erasotzen dieten organismoak, izurriteak eta intsektuak aztertzen. Bere ikerketak nekazaritza jasangarriagoa lortzea du helburu, produktu kimikoen erabilera murriztea ekarriko baitu eta ingurumenarekiko errespetua sustatu. Neikerreko Landareen Osasun Saileko arduraduna da, eta Estatu mailako zein nazioarteko ikerketa-proiektuetan hartzen du parte, eta fitopatologiaren eta nekazaritza jasangarriaren arloan erreferente da.

 Sariak eta aintzatespenak 

 Saria jaso zuen azukre erremolatxari eragiten zion gaixotasun biriko bati aurre egiteko estrategia berritzaile bat garatzearren.

 2025ean, Euskalerriaren Adiskideen Elkarteak Ortizen ibilbidea aitortu eta elkarteko bazkide izendatu du, nekazaritza-ikerkuntzan izandako ibilbide luzeagatik, eta laborantza estentsiboen osasunean egindako ekarpenagatik.
 2026ko otsailean Emakume eta Neska Zientzialarien Nazioarteko Eguna ospatzeko Elhuyar Fundazioak hautatutako 12 emakume zientzialariren artean aukeratu zuen Amaia Ortiz Barredo.

 Argitalpenak 
37 artikulutik gora idatzi ditu aldizkarietan. 5 artikulu talde lanean. 5 tesi zuzendu ditu.

 Erreferentziak 

 Kanpo estekak 

Kategoria:Gaubearrak
Kategoria:Emakume biologoak
Kategoria:Emakume Fitopatologoak
Kategoria:Emakume ikertzaileak
Kategoria:Emakume zientzialariak